**NBUs Oppsang**

*Melodi: Hill deg du stolte og havkransede Norge*

*Tekst: Johan Børstad*

Fremad i samling, under vårt merke

Bygdenes ungdom med vilje og glød

Høyt er vårt mål og lengslene sterke,

Rikt er det yrke som livet oss bød.

:/: Fremad med unge hjerter i takt

Samlet i lagene er vi en makt:/:

Ungdom fra landets vidstrakte grender

Møtes til arbeid, til tevling og fest.

Ringen vi knytter, brorskapets hender,

Favner fra grensen til havet der vest.

:/: Stort skal det bli vårt livsfriske lag,

Vennskapet styrkes fra dag til dag. :/:

Tro mot det gamle, gode og gjeve,

Våkne for alt det som fremtiden bær!

Dette vårt syn skal kårene heve,

Mane til dåd for de ting vi har kjær.

:/: Enig og tro vi slutter vår pakt:

Lydig mot kallet og våken på vakt! :/:

Ånden og hånden sammen skal bygge,

Frihet skal tuftes på lovmål og rett.

Trofast vi alltid heimen vil trygge

Verne vårt alter, vår arv og vår ætt.

:/: Sæden vil bære frukt i sin tid,

Ærlige våpen skal vinne vår strid. :/